sagorsarker/bangla-wikipedia huggingface dataset:
নোয়াম কামারা

নোয়াম কামারা (, ; জন্ম: ২২ জানুয়ারি ২০০৭) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
নোয়াম কামারা ২০০৭ সালের ২২শে জানুয়ারি তারিখে ফ্রান্সের মোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
নওফল আল হান্নাশ

নওফল আল হান্নাশ (; জন্ম: ৭ ডিসেম্বর ২০০৬) হলেন একজন ফরাসি–মরক্কী পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।
২০২৩ সালে, হান্নাশ ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছেন।
নওফল আল হান্নাশ ২০০৬ সালের ৭ই ডিসেম্বর তারিখে ফ্রান্সের পোয়াসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
হান্নাশ মরক্কো অনূর্ধ্ব-১৭, মরক্কো অনূর্ধ্ব-১৮ এবং মরক্কো অনূর্ধ্ব-১৯ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২৩ সালের ১১ই অক্টোবর তারিখে তিনি দক্ষিণ কোরিয়া অনূর্ধ্ব-১৭ দলের বিরুদ্ধে ম্যাচে মরক্কো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।
ইব্রাহিম এমবায়ে

ইব্রাহিম এমবায়ে (; জন্ম: ২৪ জানুয়ারি ২০০৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।
২০২৩ সালে, এমবায়ে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছেন।
ইব্রাহিম এমবায়ে ২০০৮ সালের ২৪শে জানুয়ারি তারিখে ফ্রান্সের ত্রাপে জন্মগ্রহণ করেছেন এবং সেখানেই তার শৈশব অতিবাহিত করেছেন।
এমবায়ে ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮ এবং ফ্রান্স অনূর্ধ্ব-২০ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২৩ সালের ৪ঠা অক্টোবর তারিখে তিনি সৌদি আরব অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।
লুকাস লাভালে

লুকাস লাভালে (, ; জন্ম: ১৮ ফেব্রুয়ারি ২০০৩) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁর হয়ে গোলরক্ষক হিসেবে খেলেন।
২০১৯ সালে, লাভালে ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছেন।
লুকাস লাভালে ২০০৩ সালের ১৮ই ফেব্রুয়ারি তারিখে ফ্রান্সের আরমাঁতিয়েরে জন্মগ্রহণ করেছেন এবং সেখানেই তার শৈশব অতিবাহিত করেছেন।
লাভালে ফ্রান্স অনূর্ধ্ব-১৬ এবং ফ্রান্স অনূর্ধ্ব-১৭ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৯ সালের ১৯শে ফেব্রুয়ারি তারিখে তিনি ইংল্যান্ড অনূর্ধ্ব-১৬ দলের বিরুদ্ধে ম্যাচে ফ্রান্স অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।
স্ন্যাচ গেম (রূপলস ড্র্যাগ রেস মৌসুম ৩)

"স্ন্যাচ গেম" হলো আমেরিকান টেলিভিশন ধারাবাহিক "রূপলস ড্র্যাগ রেস"-এর তৃতীয় মৌসুমের ষষ্ঠ পর্ব। এটি মূলত ২০১১ সালের ২১শে ফেব্রুয়ারী প্রচারিত হয়েছিল। এই পর্বে বিশেষ অতিথি হিসেবে ছিলেন আইশা টাইলার এবং অ্যাম্বার রোজ।
এই পর্বের মূল চ্যালেঞ্জ ছিল প্রতিযোগীদের স্ন্যাচ গেম-এ অংশগ্রহণ করা। স্ট্যাসি লেইন ম্যাথিউস মোনিকের অনুকরণ করে চ্যালেঞ্জে জয়লাভ করেন। মারিয়া শেষ দুই-এ স্থানলাভ এবং জোডি ওয়াটলির "লুকিং ফর এ নিউ লাভ" গানে ডেল্টা ওয়ার্কের কাছে ঠোঁট মেলানো প্রতিযোগিতায় হেরে যাওয়ায় প্রতিযোগিতা থেকে বাদ পড়েন।
অনু-চ্যালেঞ্জে প্রতিযোগীরা "শিট রুপল সেজ" নামক একটি খেলা খেলেন। ডেল্টা ওয়ার্ক অনু-চ্যালেঞ্জে জয়লাভ করেন।
মূল চ্যালেঞ্জে প্রতিযোগীরা স্ন্যাচ গেম খেলেন। এই পর্বে অতিথি তারকা হিসেবে ছিলেন আইশা টাইলার এবং অ্যাম্বার রোজ। নিচে প্রতিযোগী এবং তাদের অনুকরণ করা সেলিব্রিটিদের তালিকা দেওয়া হলো:
রানওয়ে বিভাগ ছিল "বেস্ট ড্র্যাগ"। অ্যালেক্সিস মাতেও, রাজা এবং স্টেসি লেইন ম্যাথিউস ইতিবাচক সমালোচনা পান এবং স্টেসি লেইন ম্যাথিউস চ্যালেঞ্জে জয়লাভ করেন। ডেল্টা ওয়ার্ক, মারিয়া এবং ইয়ারা সোফিয়া নেতিবাচক সমালোচনার শিকার হন, তবে ইয়ারা সোফিয়া বিচারকগণ কর্তৃক নিরাপদ ঘোষিত হন। ডেল্টা ওয়ার্ক এবং মারিয়া শেষ দুই-এ স্থানলাভ করেন এবং জোডি ওয়াটলির "লুকিং ফর এ নিউ লাভ" (১৯৮৭) গানে ঠোঁট মেলানো প্রতিযোগিতায় মুখোমুখি হন। ডেল্টা ওয়ার্ক ঠোঁট মেলানো প্রতিযোগিতায় জয়ী হন এবং মারিয়া প্রতিযোগিতা থেকে বাদ পড়েন।
পর্বটি মূলত ২০১১ সালের ২১শে ফেব্রুয়ারি প্রচারিত হয়েছিল।
আলেফ মেলবোর্ন

আলেফ মেলবোর্ন অস্ট্রেলিয়ার মেলবোর্নে অবস্থিত ইহুদি জাতিগোষ্ঠীর লোকেদের একটি সমকামী সংগঠন। 
আলেফ মেলবোর্ন নামক সংস্থার প্রতিষ্ঠা হয় ১৯৯৫ সালের জানুয়ারিতে। মূলত সমকামী ইহুদি পুরুষদের জন্য এই সংস্থা প্রতিষ্ঠিত হয়েছিল। ১৯৯০-এর দশকের শেষের দিকে উভকামী পুরুষদেরও সংস্থার সদস্য হিসেবে স্বাগত জানানো হয়েছিল। ২০০৭ সালে এই গোষ্ঠীতে সমকামী ইহুদি এবং পরিবার ও বন্ধুবর্গকে অন্তর্ভুক্ত করা হয়। 
১৯৯৯ সালে আলেফ ইহুদি জনগোষ্ঠীর সংস্থা কাউন্সিল অফ ভিক্টোরিয়া (জে সি সি ভি) -তে যোগদানের চেষ্টা করেছিলেন, কিন্তু প্রাচীনপন্থী সিনাগগগুলি হস্তক্ষেপের ফলে তাদেরকে জে সি সি ভি সংস্থার গ্রহণযোগ্যতা দেওয়া হয়নি। 
২০১৫ সালে এই সংস্থা তাদের ২০তম প্রতিষ্ঠা দিবস উদযাপন করে। এই উপলক্ষে সংস্থার পক্ষ থেকে "আলেফ মেলবোর্ন- সেলিব্রেটিং টোয়েন্টি ইয়ার্স" নামের একটি তথ্যচিত্র তৈরি করা হয়। তথ্যচিত্রটি সেন্ট কিল্ডা চলচ্চিত্র উৎসব, উত্তর ব্রিসবেন চলচ্চিত্র উৎসব, রেসপেক্ট বেলফাস্ট হিউম্যান রাইটস চলচ্চিত্র উৎসব, সান্তা বারবারা ইহুদি চলচ্চিত্র উৎসব এবং ব্রুকলিন মাই ট্রু কালারস উৎসবে প্রদর্শিত হয়েছিল। 
আলেফ মেলবোর্ন মূলত ধর্মনিরপেক্ষ সংস্থা, কিন্তু পাসওভার এবং রোশ হাশানাহর মতো প্রধান দুটি ইহুদি উৎসবে এই সংস্থার পক্ষ থেকে বিভিন্ন পরিষেবা এবং নৈশভোজের আয়োজন করা হয়। এই দলটি মেলবোর্ন সম্প্রদায়ের অন্যান্য সদস্যদের সাথে হানুকা উৎসবও উদযাপন করেছে। 
আলেফ মেলবোর্ন এবং এর সমন্বয়কারী মাইকেল বার্নেট সমস্ত মেলবোর্ন এবং অস্ট্রেলিয়া জুড়ে ইহুদি সম্প্রদায়ের মধ্যে সমকামীতা ভীতি দূর করার জন্য বিভিন্ন প্রচার অনুষ্ঠান করে থাকে। 
আলেফ মেলবোর্ন ১৯৯৭ সাল থেকে প্রতি বছর মেলবোর্নে সমকামীতা উদযাপনকারী "প্রাইড ফেস্টিভ্যাল" "মিডসুমা" -তে অংশগ্রহণ করে আসছেন। ২০১৬ সালে উৎসবের পরিচালন সংস্থা "নিউজ কর্পোরেশন" -এর সাথে আর্থিক অংশীদারিত্বে যুক্ত হওয়ার পর এই দলটি নিজেদেরকে উৎসব থেকে বাদ দিয়ে দেয়। আলেফ মেলবোর্নের সাথে এই সংবাদ সংস্থার কিছু মতভেদ ছিল। 
আলেফ মেলবোর্ন ২০১৩, ২০১৬, ২০১৯ এবং ২০২২ সালে অনুষ্ঠিত অস্ট্রেলিয়ার সাধারন নির্বাচন, ২০২২ সালে অনুষ্ঠিত ভিক্টোরিয়ান রাজ্য নির্বাচন এবং ২০২০ সালের মেলবোর্ন সিটি সাধারন নির্বাচনের জন্য ভোটার নির্দেশিকা তৈরি এবং বিতরণ করেছেন। বৃহৎ ইহুদি জনগোষ্ঠীর অংশ ভোটকেন্দ্রগুলির অন্তর্ভুক্ত ছিল। এই নির্দেশিকাগুলিতে সমকামীতা সম্পর্কিত বিষয়গুলিতে রাজনৈতিক প্রার্থীদের মতামত উপস্থাপন করা হয়েছিল, যার মধ্যে সমকামী বিবাহও অন্তর্ভুক্ত।
সারা জোহরাবি

সারা জোহরাবি নিয়া (; জন্ম ১৩ নভেম্বর ১৯৯৬), সারা জোহরাবি নামে পরিচিত (), একজন ইরানি ফুটবলার, যিনি কাউসার মহিলা ফুটবল লীগ ক্লাব হেয়াত ফুটবল আলবোর্জ এবং ইরান জাতীয় মহিলা দলের হয়ে একজন মধ্যমাঠের খেলোয়াড় হিসেবে খেলেন।
লিদা ফারিমান

লিদা ফারিমান (, জন্ম: ১০ জুলাই ১৯৭২) একজন ইরানি ক্রীড়া শ্যুটার। তিনি তাবরিজে জন্মগ্রহণ করেন। তিনি ১৯৯৬ গ্রীষ্মকালীন অলিম্পিকে মহিলাদের ১০ মিটার এয়ার রাইফেল ইভেন্টে অংশগ্রহণ করেছিলেন।
ওয়েলস সেন্টার ফর ইন্টারন্যাশনাল অ্যাফেয়ার্স

ওয়েলস সেন্টার ফর ইন্টারন্যাশনাল অ্যাফেয়ার্স অথবা ওয়েলসের আন্তর্জাতিক সম্পর্ক কেন্দ্র একটি ওয়েলশ আন্তর্জাতিক সম্পর্ক ও কৌশলভিত্তিক থিঙ্ক ট্যাংক, যা ১৯৭৩ সালে প্রতিষ্ঠিত হয়। এর উদ্দেশ্য আন্তর্জাতিক বিষয়াবলিতে মতবিনিময়কে উৎসাহিত করা, ওয়েলশ জনগণ ও সংগঠনগুলোর সঙ্গে বিশ্বের সংযোগ স্থাপন করা এবং ওয়েলসের বিভিন্ন সংগঠন ও সম্প্রদায়ে বৈশ্বিক কর্মতৎপরতা বৃদ্ধি করা। এটি কার্ডিফের টেম্পল অব পিস ভবনে অবস্থিত।
১৯৭৩ সালে প্রতিষ্ঠালগ্ন থেকেই এটি একটি দাতব্য ট্রাস্ট হিসেবে কাজ করছে এবং ২০১৪ সালে এটি দাতব্য কমিশনে নিবন্ধিত হয়। ২০১৭–১৮ অর্থবছরে এর তহবিল £১.২ মিলিয়ন ছিল।
১৯৩৮ সালের নভেম্বরে এই প্রতিষ্ঠানের সদর দপ্তর ক্যাথে পার্কের টেম্পল অব পিস ভবনটি নির্মাণ করা হয়েছিল। এটি নির্মাণে অগ্রণী ভূমিকা পালন করেন ডৌলায়সের বাসিন্দা ও প্রথম বিশ্বযুদ্ধে সন্তান হারানো মা মিনি জেমস, ডেভিড ডেভিস এমপি (পরবর্তীতে লর্ড ডেভিস অব ল্যান্ডিনাম) এবং কিং এডওয়ার্ড সপ্তম ওয়েলশ ন্যাশনাল মেমোরিয়াল অ্যাসোসিয়েশন। এই জমিটি মোন্টগোমারিশায়ারের একজন এমপি উপহার দিয়েছিলেন।
প্রথম দিকে ভবনটিতে কিং এডওয়ার্ড সপ্তম অ্যাসোসিয়েশন, জাতিসংঘ সংস্থা (ইউএনএ) ওয়েলসের কার্যক্রম চলত। ১৯৭০ সালে একটি উত্তরসূরি সংগঠনের প্রস্তাব করা হয়, যার ফলস্বরূপ WCIA প্রতিষ্ঠিত হয়।
ওয়েলস সেন্টার ফর ইন্টারন্যাশনাল অ্যাফেয়ার্স প্রতিষ্ঠার উদ্যোগ আসে ১৯৬৮ সালে প্রকাশিত ওয়েস্টার্ন মেইলের একটি সম্পাদকীয় নিবন্ধ থেকে, যেখানে আহ্বান জানানো হয়েছিল যে “ওয়েলশদের উচিত ওয়েলস ও ব্রিটেনের সীমানার বাইরে তাকিয়ে বিশ্ব সম্পর্কে তাদের জ্ঞান ও উপলব্ধি প্রসারিত করা।” এই আহ্বানের পর ওয়েলস বিষয়ক সচিব জর্জ থমাস এমপি উদ্যোগ নিয়ে স্ট্যান্ডিং কনফারেন্স গঠন করেন। প্রাথমিক সহায়তাকারীদের মধ্যে ছিলেন ওয়েলশ অফিস, স্থানীয় কর্তৃপক্ষ, ওয়েলস বিশ্ববিদ্যালয় ও অন্যান্য শিক্ষাপ্রতিষ্ঠান, এমপি, ট্রেড ইউনিয়ন, শিল্পপতি, গির্জা, রাজনৈতিক দল, সংবাদমাধ্যম এবং স্বেচ্ছাসেবী সংস্থাসমূহ। উদ্বোধনী অনুষ্ঠান ১৯৭৩ সালের ১১ নভেম্বর অনুষ্ঠিত হয়। এটি উদ্বোধন করেন লেডি টুইডসমুইর, তৎকালীন পররাষ্ট্র ও কমনওয়েলথ বিষয়ক মন্ত্রণালয়ের প্রতিমন্ত্রী।
২০১৪ সালে ওয়েলস সেন্টার ফর ইন্টারন্যাশনাল অ্যাফেয়ার্স একীভূত হয় সিইডব্লিউসি কিমরু (Council for Education in World Citizenship Wales) এবং ইউএনএ ওয়েলসের(United Nations Association Wales) সাথে।
এই সংস্থার সদর দপ্তর টেম্পল অব পিস ভবনটি আগে ওয়েলসের জনস্বাস্থ্যের মালিকানাধীন ছিল, তবে ২০১৭ সালে এটি কার্ডিফ বিশ্ববিদ্যালয়কে বিক্রি করে দেওয়া হয় ।
মাইল প্রতি ঘণ্টা

মাইল প্রতি ঘণ্টা বা ঘণ্টায় মাইল (সংক্ষেপে মাইল/ঘণ্টা, মা/ঘণ্টা বা mph ও mi/h) হলো ব্রিটিশ ইম্পেরিয়াল ও মার্কিন প্রথাগত একক, যেখানে কোনো ব্যক্তি বা বস্তুর বেগকে প্রতি ঘণ্টায় অতিক্রান্ত দূরত্বকে মাইলে প্রকাশ করা হয়। সাধারণত যুক্তরাজ্য, মার্কিন যুক্তরাষ্ট্র এবং এই দুইটি দেশের অধীন ছোট ছোট দ্বীপপুঞ্জ বা দুই দেশের সাথে ঘনিষ্ঠ ঐতিহাসিক সম্পর্ক বিদ্যমান, এমন কিছু ক্ষুদ্র দেশে বেগ পরিমাপে এই একক ব্যবহার করা হয়।
নিম্নলিখিত দেশ ও অঞ্চলে সড়কপথে গতিসীমা নির্দেশে মাইল প্রতি ঘণ্টা একক ব্যবহার করা হয়:
মার্কিন যুক্তরাষ্ট্র, কানাডা ও আয়ারল্যান্ডের রেলযোগাযোগ ব্যবস্থায় গতি মাইল প্রতি ঘণ্টায় হিসাব করা হয়। ব্রিটেনের রেলযোগাযোগ ব্যবস্থাতেও মাইল প্রতি ঘণ্টায় হিসাব করা হয়। তবে ট্রাম, কিছু হালকা মেট্রো যোগাযোগ ব্যবস্থা, চ্যানেল টানেল, হাই স্পিড ১ ইত্যাদিতে মাইল প্রতি ঘণ্টা ব্যবহার করা হয় না।
সমুদ্র ও আকাশপথে গতি পরিমাপের জন্য নট একক হিসেবে ব্যবহার করা বিশেষ উপযোগী। এখানে এক নট হলো প্রতি ঘণ্টায় এক নটিক্যাল মাইলের সমান এবং এক নটিক্যাল মাইল ঠিক ১,৮৫২ মিটার বা প্রায় ৬,০৭৬ ফুটের সমান।
কিছু কিছু দেশে ক্রিকেট, টেনিস, বেসবল ইত্যাদি খেলায় বলের গতিবেগ মাইল প্রতি ঘণ্টা এককে প্রকাশ করা হয়।
হার্ভার্ড ইউনিভার্সিটি প্রেস

হার্ভার্ড ইউনিভার্সিটি প্রেস (এইচইউপি) একটি একাডেমিক প্রকাশনা সংস্থা যা ১৯১৩ সালের ১৩ জানুয়ারি হার্ভার্ড বিশ্ববিদ্যালয়-এর একটি শাখা হিসাবে প্রতিষ্ঠিত হয়। এটি Association of University Presses-এর সদস্য। ২০১৭ সাল থেকে সংস্থাটির পরিচালক হিসেবে দায়িত্ব পালন করছেন জর্জ আন্দ্রেও।
এই প্রেসের অফিস হার্ভার্ড স্কয়ারের নিকটস্থ ক্যামব্রিজ, ম্যাসাচুসেটস-এ এবং লন্ডনে অবস্থিত। এটি MIT প্রেস ও ইয়েল ইউনিভার্সিটি প্রেস-এর সঙ্গে মিলে ট্রাইলিটারাল এলএলসি নামক বিতরণ সংস্থার সহ-প্রতিষ্ঠাতা। ২০১৮ সালে ট্রাইলিটারাল সংস্থাটি LSC Communications কর্তৃক অধিগৃহীত হয়।
এইচইউপি থেকে প্রকাশিত বিশিষ্ট লেখকদের মধ্যে রয়েছেন ইউডোরা ওয়েল্টি, ওয়াল্টার বেনিয়ামিন, ই. ও. উইলসন, জন রলস, এমিলি ডিকিনসন, স্টিফেন জে. গোল্ড, হেলেন ভেন্ডলার, ক্যারল গিলিগান, অমর্ত্য সেন, ডেভিড ব্লাইট, মার্থা নুসবাউম এবং থমা পিকেটি।
হার্ভার্ড স্কয়ারে এইচইউপি-র প্রকাশনা বিক্রয়ের জন্য নিবেদিত "ডিসপ্লে রুম" ২০০৯ সালের ১৭ জুন বন্ধ হয়ে যায়।
হার্ভার্ড ইউনিভার্সিটি প্রেসের মালিকানাধীন একটি ইমপ্রিন্ট হলো বেলন্যাপ প্রেস, যা ১৯৫৪ সালের মে মাসে "Harvard Guide to American History" গ্রন্থ প্রকাশের মাধ্যমে চালু করা হয়। বেলন্যাপ ইমপ্রিন্টের অধীনে জন হার্ভার্ড লাইব্রেরি গ্রন্থমালা প্রকাশিত হয়। এই ইমপ্রিন্টটি চিত্রকলাবিদ এবং হার্ভার্ডের প্রাক্তন শিক্ষার্থী ওয়ালড্রন ফিনিক্স বেলন্যাপ জুনিয়রের তহবিল থেকে প্রাপ্ত অনুদানে প্রতিষ্ঠিত হয়।
হার্ভার্ড ইউনিভার্সিটি প্রেস লোয়েব ক্লাসিক্যাল লাইব্রেরি বিতরণ করে এবং আই টাত্তি রেনেসাঁস লাইব্রেরি, ডামবার্টন ওকস মিডিয়েভাল লাইব্রেরি, এবং মূর্তি ক্লাসিক্যাল লাইব্রেরি অফ ইন্ডিয়া-র প্রকাশক।
এটি হার্ভার্ড বিজনেস পাবলিশিং-এর অন্তর্ভুক্ত হার্ভার্ড বিজনেস প্রেস থেকে আলাদা একটি প্রতিষ্ঠান, এবং স্বাধীন প্রকাশনা সংস্থা হার্ভার্ড কমন প্রেস থেকেও ভিন্ন।
২০১১ সালে প্রকাশিত জো রোমান রচিত "" গ্রন্থটি পরিবেশ সাংবাদিকদের সংগঠন Society of Environmental Journalists কর্তৃক ২০১২ সালের "র‍্যাচেল কারসন এনভায়রনমেন্ট বুক অ্যাওয়ার্ড" পুরস্কার লাভ করে।
বাবলা মেহতা

বাবলা মেহতা হলেন একজন ভারতীয় চলচ্চিত্র প্লেব্যাক গায়ক, সুরকার এবং অডিও ইঞ্জিনিয়ার যিনি ভারতের দিল্লির বাসিন্দা। ১৯৮০-এর দশকের শেষের দিকে শুরু হওয়া তাঁর কর্মজীবন মূলত বলিউড চলচ্চিত্রের জন্য প্লেব্যাক গানের উপর দৃষ্টি নিবদ্ধ করেছিল, যেখানে তিনি ভজন এবং ভারতীয় ধ্রুপদী সঙ্গীত ধারায় বিশেষ পারদর্শী ছিলেন। মেহতা তার ক্যারিয়ারে ২৫০ টিরও বেশি গান রেকর্ড করেছেন এবং ১০টি একক অ্যালবাম প্রকাশ করেছেন। 
প্লেব্যাক গান গাওয়া
নব্বইয়ের দশকে বলিউডে একজন প্লেব্যাক গায়ক হিসেবে খ্যাতি অর্জন করেন বাবলা মেহতা। তার উল্লেখযোগ্য অবদানের মধ্যে রয়েছে " "তাহালকা" " (1992), " "দিল হ্যায় কে মানতা না" " (1991), এবং " "জিনে দো" " (1990) এর মতো জনপ্রিয় চলচ্চিত্রের গান। তিনি নাদিম-শ্রাবণ, রাজেশ রোশন, বাপ্পি লাহিড়ী, অনু মালিক সহ বিখ্যাত সঙ্গীত পরিচালকদের সাথে ব্যাপকভাবে সহযোগিতা করেছেন। হিন্দি ছবিতে তাঁর প্রথম গান, "তেরে মেরে হোতোঁ পে", যেখানে লতা মঙ্গেশকর অভিনীত গানটি তাঁর ক্যারিয়ারের এক গুরুত্বপূর্ণ মাইলফলক হিসেবে চিহ্নিত। 
রচনা এবং অন্যান্য কাজ
প্লেব্যাক গানের বাইরে, বাবলা মেহতা সুরকার হিসেবেও এগিয়ে এসেছেন। উল্লেখযোগ্যভাবে, তিনি প্রাক্তন প্রধানমন্ত্রী অটল বিহারী বাজপেয়ীর লেখা চারটি কবিতার সঙ্গীত পরিবেশন করেছিলেন, যেগুলি নয়াদিল্লিতে বাজপেয়ীর জন্মদিনে সরাসরি পরিবেশিত হয়েছিল। এছাড়াও, তিনি বিজ্ঞাপনের জন্য সঙ্গীত রচনা করেছেন এবং "ওয়াউন্ডেড" (২০০৭) চলচ্চিত্রের সাউন্ডট্র্যাকে অবদান রেখেছেন। 
লাইভ পারফর্মেন্স
বাবলা মেহতা ভারত, কানাডা, মার্কিন যুক্তরাষ্ট্র, দক্ষিণ আফ্রিকা এবং বেশ কয়েকটি ইউরোপীয় ও এশীয় দেশ সহ বিভিন্ন দেশে তার প্রাণবন্ত লাইভ পারফর্মেন্সের জন্য স্বীকৃত। 
নীচে বাবলা মেহতার গান (বলিউড সিনেমা) ব্যবহার করা হয়েছে এমন তালিকা, পাশাপাশি বিভিন্ন দেশের তার অ্যালবাম এবং লাইভ শোগুলির তালিকা দেওয়া হল।
"চাঁদনী" (১৯৮৯)
"জিনে ডো" (১৯৯০)
"দিল হ্যায় কে মানতা নেই" (১৯৯১)
"সড়ক" (১৯৯১)
"নামচিন" (১৯৯১)
"ছোট সা ঘর" (১৯৯২)
"বিটা" (১৯৯২)
"তাহালকা" (১৯৯২)
"জনম সে পেহলে" (১৯৯৪)
"প্যার কা রোগ" (১৯৯৪)
"নাজ্জার" (১৯৯৫)
আতঙ্ক হি আতঙ্ক (১৯৯৫)
"জুবান পে দরদ ভরি দাস্তান" (1987)
"মুকেশ কি ইয়াদেইন (সংখ্যা 1-10)" (1988)
বাবলা মেহতা একজন মঞ্চ শিল্পী হিসেবে শুরু করেছিলেন। তার লাইভ শোয়ের দর্শকরা ওয়েস্ট ইন্ডিজ, মার্কিন যুক্তরাষ্ট্র, কানাডা, যুক্তরাজ্য, নেদারল্যান্ডস, পর্তুগাল, দক্ষিণ আফ্রিকা, মরিশাস, সিঙ্গাপুর, থাইল্যান্ড এবং মধ্যপ্রাচ্যের বিভিন্ন মহাদেশে বিস্তৃত:
"সম্পূর্ণ সুন্দর কান্ড" (১৯৮৮)
"বজরং বাণ" (১৯৮৮)
"মমতা কা মন্দির" (১৯৯১)
"পর্ব কুম্ভ কা ন্যায়ারা" (১৯৯৬)
"জয়া শ্রী হনুমান" (১৯৯৭)
"রাম চরিত মানস" (১৯৯৭)
"ভক্তি সাগর"
"জগ জননী"
পাহাড়ো ওয়ালি মাতারানি
হার্ভার্ড বিজনেস পাবলিশিং

হার্ভার্ড বিজনেস পাবলিশিং (এইচবিপি) ১৯৯৪ সালে প্রতিষ্ঠিত একটি প্রকাশনা সংস্থা। এটি একটি অলাভজনক প্রতিষ্ঠান, স্বতন্ত্র কর্পোরেশন এবং হার্ভার্ড বিজনেস স্কুল-এর সহযোগী (যা হার্ভার্ড ইউনিভার্সিটি প্রেস থেকে ভিন্ন)। সংস্থাটির মূল লক্ষ্য হলো ব্যবসা ব্যবস্থাপনার উন্নয়নে সহায়তা করা।
এই সংস্থা নিবন্ধ, বই, কেস স্টাডি, সিমুলেশন, ভিডিও, শিক্ষামূলক কার্যক্রম এবং ডিজিটাল সরঞ্জাম সরবরাহ করে, যা বিভিন্ন প্রতিষ্ঠান ও গ্রাহকদের জন্য তৈরি।
হার্ভার্ড বিজনেস পাবলিশিং-এর কার্যক্রম তিনটি বিভাগে বিভক্ত: শিক্ষা, কর্পোরেট শিক্ষণ এবং হার্ভার্ড বিজনেস রিভিউ গ্রুপ। এদের পণ্য ও সেবার মধ্যে রয়েছে মুদ্রিত ও ডিজিটাল মাধ্যম (যেমন "হার্ভার্ড বিজনেস রিভিউ", হার্ভার্ড বিজনেস রিভিউ প্রেস-এর বই, হার্ভার্ড বিজনেস স্কুলের কেস স্টাডি), অনুষ্ঠান, অনলাইন শিক্ষণ প্ল্যাটফর্ম (যেমন হার্ভার্ড ম্যানেজমেন্টর, এইচএমএম স্পার্ক), সমন্বিত শিক্ষণ পদ্ধতি এবং ক্যাম্পাসভিত্তিক কার্যক্রম।
নৃপেন্দ্র নাথ সরকার

রাজপুত্র স্যার নৃপেন্দ্র নাথ সরকার, কেএসআইসি (মৃত্যু আগস্ট ১৯৪৫) ছিলেন একজন ভারতীয় আইনজীবী ও রাজনৈতিক ব্যক্তিত্ব। তিনি বেঙ্গল অ্যাডভোকেট-জেনারেল হিসেবে ১৯২৮ থেকে ১৯৩৪ পর্যন্ত এবং ভারতের গভর্নর-জেনারেলের কাউন্সিলে আইন সদস্য হিসেবে ১৯৩৪ থেকে ১৯৩৯ পর্যন্ত কাজ করেছেন। তিনি ছিলেন শিক্ষাবিদ প্যারীচরণ সরকার এর নাতি এবং চলচ্চিত্র নির্মাতা বীরেন্দ্রনাথ সরকার এর পিতা।
সরকার ১৮৯৭ সালে রিপন কলেজ থেকে আইন নিয়ে স্নাতক হন এবং ১৮৯৮ সালে ভগলপুর জেলা আদালতে পলিটিক্যাল আইনজীবী হিসেবে যোগদান করেন। ১৮৯১ সালে তিনি আগরা কলেজ এ রসায়ন বিজ্ঞানের অধ্যাপক হিসেবে নিয়োগ পান। পরবর্তীতে, ১৯০২ সালে তিনি বেঙ্গলের সাবঅর্ডিনেট জুডিশিয়াল সার্ভিসের সদস্য হিসেবে নিয়োগ পেয়েছিলেন। সরকার ১৯০৭ সালের বার ফাইনাল মাইকেলমাস সেমিস্টারে প্রথম স্থান অর্জন করেন। তিনি তার বিএ-তে গণিত, পদার্থবিদ্যা, এবং রসায়নে প্রথম শ্রেণী লাভ করেন এবং পরবর্তীতে রসায়নে এমএ ডিগ্রি অর্জন করেন। এছাড়া, তিনি প্রেসিডেন্সি কলেজ থেকে ফাউন্ডেশন স্কলারশিপ অর্জন করেছিলেন।
সরকার ১৮৯৬ সালে নবনলিনী বসুকে বিয়ে করেন, যিনি দুঃর্গদাস বসুর একমাত্র কন্যা ছিলেন, যিনি বরাসতের একজন জমিদার। তাদের আটটি ছেলে ছিল। নবনলিনী সরকার বাংলার সামাজিক কল্যাণ ও মহিলাদের শিক্ষা নিয়ে অত্যন্ত আগ্রহী ছিলেন। সরকার দম্পতি প্যালেস্টাইন, সিরিয়া, মিশর, ইউরোপ, যুক্তরাষ্ট্র এবং কানাডা ভ্রমণ করেছিলেন।
শাফেয়ী মাযহাবের জ্ঞান অর্জনের অনুসন্ধানের সমাপ্তি

নিহায়াত আল-মাতলাব ফি দিরায়াত আল-মাযহাব () অথবা শাফিঈ মাযহাবের জ্ঞানের অনুসন্ধানের সমাপ্তি হল তার সময়ের শীর্ষস্থানীয় শাফিঈ আইনজ্ঞ ইমাম আল-হারামাইন আল-জুওয়াইনি কর্তৃক লিখিত প্রাচীনতম শাফিঈ ফিকহ গ্রন্থগুলির মধ্যে একটি। এটিকে শাফিঈ মাজহাবে সম্পাদিত সবচেয়ে বড় কাজ বলা হয়, যার বিশাল সংগ্রহ ২১টিরও বেশি খণ্ড। এটি তার মহান রচনা হিসেবে বিবেচিত হয়। হিজরি ৫ম শতাব্দীর পর পরবর্তী সকল পণ্ডিতদের জন্য এটি একটি প্রধান তথ্যসূত্র হিসেবে কাজ করেছে।
এই বইটি আল-শাফি'ঈর বিখ্যাত ছাত্র আল-মুজানি রচিত বিখ্যাত গ্রন্থ "মুখতাসার আল-মুজানির" একটি ভাষ্য। এতে অন্যান্য মূল্যবান তথ্যও রয়েছে যেমন প্রতিষ্ঠাতা (আল-শাফি'ঈ) সাহাবীদের মতামতের পার্থক্য কীভাবে সমাধান করেছিলেন। জানা যায় যে, শাফিঈ মাযহাবের প্রতিষ্ঠাতা ইমাম আল-শাফিঈ বিখ্যাত "কিতাব আল-উম্ম" রচনা করেছিলেন। তার ছাত্র আল-মুজানি এটিকে সংক্ষিপ্ত করে "মুখতাসার আল-মুজানি" নামে প্রচার করেন। ১৫০ বছর পর আল-জুওয়াইনি এটি সংকলন করেন এবং "নিহায়াত আল-মাতলাব ফি দিরায়াত আল-মাযহাব" হিসাবে প্রকাশিত হয়। মিশরীয় পণ্ডিত শেখ মুহাম্মদ ইব্রাহিম আল-হিফনাভি স্পষ্ট করে বলেন যে, পরবর্তী শাফিঈ লেখকদের মতে, "নিহায়া" আসলে আল-শাফিঈর লেখা বেশ কয়েকটি বিখ্যাত রচনার সংক্ষিপ্তসার, বিশেষ করে "আল-উম্ম" এবং "আল-ইমলা", এর পাশাপাশি, "নিহায়াতে" আল বুওয়াইতি এবং আল-মুজানির রচনার সংক্ষিপ্তসার রয়েছে। প্রাথমিক কর্তৃপক্ষের মতে, "নিহায়া" হল "মুখতাসার আল-মুজানির" একমাত্র সংক্ষিপ্ত রূপ।
ইবনে আল-নাজ্জার বলেন: "এতে চল্লিশটি খণ্ড রয়েছে। এই বইটির গুরুত্ব থেকে স্পষ্ট যে শাফেয়ী আইনশাস্ত্রের অনেক বই এর উপর নির্ভর করেছিলেন।" আল-নওয়াবী "আল-মাজমুতে" এটিকে মতবাদের ভিত্তি হিসাবে বিবেচিত চারটি বইয়ের মধ্যে একটি বলে মনে করেন।
ইবনে হাজার আল-হায়তামী "আল-তুহফা" গ্রন্থে বলেছেন:"ইমাম যখন তাঁর "দ্য এন্ড" বইটি লিখেছিলেন, তখন থেকে মানুষ ইমামের কথা ছাড়া আর কিছু নিয়েই ব্যস্ত ছিল না; কারণ পরবর্তীতে লিখিত অনুমোদিত বইগুলি এটি থেকে উদ্ভূত হয়েছিল এবং প্রথমে এর উপর নির্ভর করেছিল। যদিও এই বইটি মুখতাসার আল-মুজনীর উপর ভিত্তি করে লেখা হয়েছিল, তবুও এটি পরিমার্জিত ব্যাখ্যার পদ্ধতি অনুসরণ করেনি।"
এরপর এই বইটি তার প্রধান শিষ্য আল-গাজ্জালী দ্বারা বিস্তৃতভাবে সংক্ষেপিত করা হয়, যিনি "আল-ওয়াজিজ ফি ফিকহ আল-ইমাম আল-শাফি'ঈ" নামে একটি বিখ্যাত গ্রন্থ রচনা করেছিলেন।
আল-মুরশিদ আল-মুঈন

মতন ইবনে আশির বা আল-মুরশিদ আল-মুঈন হল উত্তর আফ্রিকায় ইসলাম শেখার জন্য ইবনে আশির (১৫৮২ - ১৬৩১) কর্তৃক লিখিত একটি মালিকি ফিকহ বই।
আবদ আল-ওয়াহিদ ইবনে আশির ইসলামের তিনটি বিজ্ঞান, ঈমান ও ইহসানের আয়াতে মালিকী ফিকাহ, আশআরী আক্বিদাহ এবং তাসাউউফের জুনায়েদী তরিকার উল্লেখ করেছেন।
এই বইটি একটি কাসিদা হিসেবে উপস্থাপিত হয়েছে যেখানে ধর্মের মৌলিক বিষয়গুলির একটি সংগ্রহ রয়েছে যাতে বাহর আল-রাজাজের ৩১৭টি পংক্তি রয়েছে।
সাধারণত মালিকি ফিকহে "মুখতাসার খলিল" শেখার আগে এটি ব্যবহার করা হয়।
"মতন ইবনে আশির" থেকে তালিব পরবর্তীতে ইবনে আবি জায়েদ আল-কায়রাওয়ানি রচিত "রিসালা ফিকহিয়ার" দিকে এগিয়ে যায়।
এই বইটি ইসলামী বিশ্বের মালিকি গ্রন্থগুলির মধ্যে সবচেয়ে সংক্ষিপ্ত এবং সর্বাধিক পরিচিত।
আজও উত্তর আফ্রিকা জুড়ে জাওইয়া, মাদ্রাসা এবং কুরআন স্কুলে এটি ব্যাপকভাবে পাঠ এবং মুখস্থ করা হয়।
ইবনে আশির কবিতাটি পাঁচটি পংক্তি দিয়ে শুরু করেছেন যেখানে তিনি কী রচনা করতে চেয়েছিলেন তা উল্লেখ করেছেন। তিনি এটি হজ্জে করার সময় শুরু করেছিলেন, তারপর যখন তিনি তার হজ্জ সম্পন্ন করেন, তখন তিনি ইসলামের পাঁচটি নিয়মের সাথে সম্পর্কিত বিষয়গুলি সম্পন্ন করেন।
এই ভূমিকার পরে একটি মতবাদিক ভূমিকা ছিল, যেখানে তিনি ৪২টি পঙক্তির মধ্যে আশ'আরী বিশ্বাস এবং ইসলামের পাঁচটি স্তম্ভ ব্যাখ্যা করেছিলেন, তারপরে ৬টি পঙক্তিতে ইসলামী আইনশাস্ত্রের মূলনীতির আরেকটি ভূমিকা ছিল যেখানে তিনি আইনি রায়, এর বিভাগ এবং শর্তাবলী ব্যাখ্যা করেছেন।
এরপর ৪৫টি পঙক্তিতে গোসল, ওযু এবং তায়াম্মুম সহ পবিত্রতার বিধান বর্ণনা করা হয়েছে যেখানে তিনি ওযুর ফরজ, সুন্নাত এবং নেতিবাচক দিক, ওযুর রীতিনীতি, এর দায়িত্ব, এর বাধ্যবাধকতা এবং তায়াম্মুর বিধান ব্যাখ্যা করেছেন।
এরপর তিনি ৮৫টি পঙক্তির মধ্যে সালাতের নিয়মকানুন এবং এর সাথে সম্পর্কিত বিষয়গুলিকে সংকলন করেছেন যেখানে তিনি এর ফরজ, শর্ত, সুন্নত সালাত, অর্পণ ও অপছন্দ, আযান ও মুসাফিরের নামাজের হুকুম উল্লেখ করেছেন। ।
এরপর তিনি ২৯টি পঙক্তিতে পাঁচটি ফরজ নামাজ, সুন্নাত ও সুপারিশকৃত নামাজ, সিজদা সাহবী ও জুমার নামাজের বিধান এবং ইমামের শর্তাবলী, তারপর যাকাতের বিধান, এর প্রকারভেদ এবং এর বণ্টন উল্লেখ করেছেন।
এরপর ১৮টি পঙক্তিতে রোজার বিধান, এর ফরজ, ৬২টি পঙক্তিতে হজ্জ ও ওমরার বিধান, তারপর তিনি ২৭টি পঙক্তিতে বাগদাদের ইমাম জুনায়েদের তরীকা অনুসারে তওবা ও ইস্তেগফার, অজাচার বন্ধ, মন্দ ক্বলব পরিষ্কার করা এবং সম্পর্কে সুফিবাদ এবং তার নীতিমালা দিয়ে তাঁর কবিতা শেষ করেছেন।
আল-রিসালাহ (ইবনে আবি যায়েদ)

আল-রিসালাহ আল-ফিকহিয়াহ () হলো উত্তর আফ্রিকায় ইসলাম শেখার জন্য ইবনে আবি জায়েদ আল-কায়রাওয়ানি (৯২২ - ৯৯৬) কর্তৃক লিখিত একটি আকিদাহ এবং মালিকি ফিকহ বই।
"আর-রিসালা" বইটি মালিকি ফিকহের একটি মুখতাসার, যা ইমাম আবু মুহাম্মদ আবদুল্লাহ ইবনে আবি জায়েদ আল-কায়রাওয়ানি ওরফে "মালিক আল-সাগীর" লিখেছেন। তিনি মাগরেবে মালিকীদের শেখ ছিলেন। তিনি তার ছাত্র শেখ মাহরেজ বিন খালাফ আল-বাকরি (৯৫১ - ১০২২) এর পরামর্শে বইটি লেখেন।
এ প্রসঙ্গে "ইমাম ইবনে আবি যায়েদ" "শেখ মাহরেজকে" উদ্দেশ্য করে বলেন:
"শেখ মেহরেজের" পরামর্শের উদ্দেশ্য ছিল "ইমাম ইবনে আবি যায়েদ" তাঁর ভাষণে যা উল্লেখ করেছিলেন:
"ইবনে আবি যায়েদের" কথা থেকে স্পষ্ট যে, "আল-রিসালাহ" ইসলামী ও আইনশাস্ত্রীয় শিক্ষার জন্য একটি বই, অর্থাৎ, তালেবান ও মুরিদদের জন্য আধুনিক অভিব্যক্তি সহ একটি পাঠ্যপুস্তক।
"আল-কাইরাওয়ানি" নিজেই "রিসালার" উপসংহারে এটি নিশ্চিত করেছেন যখন তিনি বলেছেন:
ইমাম আল-কাইরাওয়ানী তাঁর "দ্য রিসালাহ" বইটি দুটি ভাগে বিভক্ত করেছেন:
সামাজিক শিক্ষায় ডিগ্রি সংক্রান্ত কমিটি

হার্ভার্ড বিশ্ববিদ্যালয়ে, সামাজিক অধ্যয়নে ডিগ্রি প্রদান কমিটি ("Committee on Degrees in Social Studies") একটি কমিটি যা কেবল সম্মানসূচক (honors-only) এবং আন্তবিষয়ক (interdisciplinary) সামাজিক বিজ্ঞান বিষয়ে স্নাতক পর্যায়ের অধ্যয়ন কর্মসূচি পরিচালনা করে। এটি ১৯৬০ সালে প্রতিষ্ঠিত হয় এবং এই বিশ্বাসকে প্রতিফলিত করে যে, সামাজিক বিশ্বকে বুঝতে ইতিহাস, রাষ্ট্রবিজ্ঞান, সমাজবিজ্ঞান, অর্থনীতি, নৃবিজ্ঞান এবং দর্শনের সংমিশ্রণ প্রয়োজন। এই কর্মসূচির অধীনে প্রত্যেক শিক্ষার্থীকে একটি সমাপনী থিসিস সম্পন্ন করতে হয়।
টপকাপি পাণ্ডুলিপি

টপকাপি পাণ্ডুলিপি অথবা টপকাপি কুরআন (টপকাপি নামেও পরিচিত কুরআনের পাণ্ডুলিপি এইচ.এস.৩২ অথবা টপকাপি এইচ.এস.৩২) এটি কোরআন এর একটি প্রাথমিক পাণ্ডুলিপি যা দ্বিতীয় শতাব্দীর হিজরি (খ্রিস্টীয় ৮ম শতাব্দীর মাঝামাঝি) তারিখের।
এই পাণ্ডুলিপিটি তুরস্কের, ইস্তাম্বুল-এ অবস্থিত তোপকাপি প্রাসাদ জাদুঘরে সংরক্ষিত আছে। এটি ঐতিহ্যগতভাবে উসমান ইবনে আফফান (মৃত্যু ৬৫৬) এর সাথে সম্পর্কিত। তবে, অধ্যাপক রামি হুসেন হালাসেহের সাম্প্রতিক এক গবেষণায় ইঙ্গিত দেওয়া হয়েছে যে এইচ.এস. ৩২ কে "উসমান বা প্রথম/সপ্তম শতাব্দীতে এর উৎপত্তি দাবি করা ঐতিহাসিকভাবে ভুল।""
জেরুজালেমের ডোম অফ দ্য রক-তেও অনুরূপ আলোকসজ্জা পাওয়া যায়, দামেস্কের উমাইয়া মসজিদ এবং অন্যান্য উমাইয়া স্মৃতিস্তম্ভ। এই পাণ্ডুলিপির আকার । হালাসেহের মতে, হিজরী ৩২-এ বর্তমানে কুরআনের প্রায় ৯৭.৭৮% লেখা রয়েছে। মাত্র দুটি পৃষ্ঠা (২৩টি আয়াত) অনুপস্থিত থাকায়, এই পাণ্ডুলিপিটি কুরআনের সম্পূর্ণ পাঠের সবচেয়ে কাছাকাছি। মেহমেদ আলী পাশা, মিশরের গভর্নর, উনিশ শতকে (খ্রিস্টীয়) এই পাণ্ডুলিপিটি অটোমান সুলতান দ্বিতীয় মাহমুদ-এর কাছে উপহার হিসেবে পাঠিয়েছিলেন।
প্যালিওগ্রাফিক মূল্যায়ন ইঙ্গিত দেয় যে তোপকাপি পাণ্ডুলিপিটি ৮ম শতাব্দীর লেখাগুলির কাছাকাছি। (ডেরোশে: আব্বাসীয়, পৃষ্ঠা ৩৬-এর উদাহরণগুলি দেখুন)। হালাসেহ আরও দেখান যে পাণ্ডুলিপির প্যালিওগ্রাফির উপর ভিত্তি করে, ২য়-৬ভ এবং ১১ নম্বর ফোলিওগুলো মনে হচ্ছে অন্য কারো দ্বারা তৈরি এবং অনেক পরে পাণ্ডুলিপিতে যুক্ত করা হয়েছে।
তাইয়ার আলতিকুলাক এর মতে, পাণ্ডুলিপিটি প্রথম হিজরী শতাব্দীর দ্বিতীয়ার্ধ থেকে প্রথমার্ধের কোনও এক সময়ের। দ্বিতীয় হিজরী শতাব্দীতে স্বরবর্ণ এবং বিন্দুর উপর ভিত্তি করে।
এছাড়াও দেখুন: ই. ইহসানোওলু: "তোপকাপি মুশফ এর পরীক্ষা থেকে দেখা যায় যে এটি একটি উন্নত কুফিক লিপি ব্যবহার করে লেখা হয়েছিল।" অক্ষরের আকৃতি খলিফা উসমানের লেখার ধরণ অনুসারে প্রাথমিক মুসাফদের লেখার ধরণকে সমর্থন করে না। যা তার আমলে ভেলামে লেখা হত এবং তাই খলিফা উসমানের মুসাফ নামে পরিচিত। (...) স্পষ্টতই আবুল আসওয়াদ আল-দু'আলীর এই পদ্ধতি [খলিফা উসমানের মৃত্যুর পরে উদ্ভাবিত] সাবধানতার সাথে অনুসরণ করা হয়েছিল তোপকাপি প্রাসাদের কপির স্বর চিহ্ন স্থাপন করা। অক্ষরগুলির উপরে, পাশে বা নীচে লাল কালিতে একক বিন্দু স্থাপন করা হয়েছিল।" (আলতিকুলাস, আল-মুসাহাফ আল-শরীফ (ভূমিকা), পৃষ্ঠা ৯).
"মুনাদ্দজিদের মূল্যায়ন অনুসারে, এই মুসাফ বা তাশখন্দে অবস্থিত মুসাফদের কেউই নয়, কায়রোর আল-মাশহাদ আল-হুসাইন এবং ইস্তাম্বুলের তুর্কি ও ইসলামী রচনা জাদুঘরে খলিফা উসমানের মুসাফ ছিল; তবে তাদের স্ক্রিপ্টের পার্থক্য বিবেচনা করে, শতাব্দীর পর শতাব্দী যখন এগুলো অনুলিপি করা হয়েছিল এবং তাদের বিভিন্ন মাত্রা, এগুলো অবশ্যই খলিফা উসমানের মুসাফ থেকে অনুলিপি করা হয়েছে। এই কারণে, তাদের প্রত্যেককে (মুসাহাফ উসমান) বলা হত" (আলতিকুলাস, আল-মুসাহাফ আল-শরীফ, পৃষ্ঠা ৮০)।
কিশোরকণ্ঠ

কিশোরকণ্ঠ (অফিশিয়ালি নতুন কিশোরকণ্ঠ) বাংলাদেশের একটি মাসিক পত্রিকা, যা ১৯৮৪ সালের ফেব্রুয়ারী মাস থেকে প্রচারিত হয়ে আসছে। এটি বাংলাদেশের শিশু ও তরুণ শিক্ষার্থীদের জন্য প্রকাশিত হয়ে থাকে। বর্তমানে পত্রিকাটির সম্পাদক হিসাবে দায়িত্ব পালন করছেন মোশাররফ হোসেন খান। এটি প্রতিবছর শিশু ও তরুণ শিক্ষার্থীদের মধ্যে নানা প্রতিযোগিতামূলক আয়োজন করে থাকে। পত্রিকাটি শিশু-কিশোরদের মধ্যে সৃজনশীল চিন্তায় ও মেধা বিকাশে অবদান রেখে চলছে।
কিশোরকণ্ঠ নামক নামক পত্রিকাটি ১৯৮৪ সালের ১২ ফেব্রুয়ারি প্রথম প্রকাশিত হয়। পত্রিকাটির প্রতিষ্ঠাতা ছিলেন বাংলাদেশ জামায়াতে ইসলামীর সাবেক নায়েব-ই-আমীর সৈয়দ আবদুল্লাহ মুহাম্মদ তাহের। পত্রিকাটির মূল সংগঠন "কিশোরকণ্ঠ ফাউন্ডেশন" ২০২২ সালে সরকারিভাবে রেজিস্ট্রিভুক্ত হয় এবং ২০০৪ সালের মার্চ মাসে পত্রিকাটিও সরকারিভাবে রেজিস্ট্রিভুক্ত হয়। সেই সময়ে পত্রিকার নাম পরিবর্তন হয়ে নতুন কিশোরকণ্ঠ নাম ধারণ করে। এছাড়াও কিশোরকণ্ঠ ফাউন্ডেশন থেকে ২০০৮ সালে “কারেন্ট ইস্যু” ও “নয়া চাবুক” নামে দুইটি মাসিক পত্রিকা বের করা হয়। তবে পত্রিকা দুইটি বর্তমানে বন্ধ আছে।
বাংলাদেশ প্রতিদিনের নিয়মিত আয়োজনে রয়েছে- 
</div>
কিশোরকণ্ঠ পত্রিকাটির একটি পাঠক শ্রেণী রয়েছে, পত্রিকাটির উদ্যোগে এই পাঠক শ্রেণীর মধ্যে নানা সামাজিক আয়োজন করা হয়ে থাকে। পত্রিকা ও ফাউন্ডেশনের উদ্যোগে সাহিত্য আসর, পাঠক ফোরাম গঠন, মেধাবীদের মধ্যে পুরস্কার বিতরণসহ নানা আয়োজন করা হয়ে থাকে। বিভিন্ন গণমাধ্যমের তথ্যমতে এটি বাংলাদেশ ইসলামী ছাত্র শিবিরের সাথে সম্পর্কিত একটি পত্রিকা।
পত্রিকাটি কিশোরকণ্ঠ পাঠক ফোরামের পরিচালনায় জেলায় জেলায় পাঠচক্র ও কিশোরকণ্ঠ পাঠ প্রতিযোগিতার আয়োজন করে থাকে। পত্রিকাটির উদ্যোগে বিভিন্ন জেলার মেধাভিত্তিক পরীক্ষার আয়োজন ও পুরস্কার বিতরণ করা হয়। এবং জেলা জেলা থেকে বাছাই করে কেন্দ্রীয়ভাবে জাতীয় পরীক্ষার আয়োজন করে থাকে।
২০০২ সালে সরকারি রেজিস্ট্রিভুক্ত হবার পরে পত্রিকাটি সাহিত্য পুরস্কার দেওয়া শুরু করে। অফিশিয়াল ওয়েবসাইট মতে, আধিপত্যবাদী ও সাম্রাজ্যবাদী ও দেশপ্রেমিক লেখক ও সাহিত্যিকদের এই পুরস্কার প্রদান করা হয়। তবে নানা প্রতিবন্ধকতার কারণে বেশ কয়েকবার এই পুরস্কারটি দেওয়া সম্ভব হয়নি।
হার্ভার্ড ক্রিমসন

হার্ভার্ড ক্রিমসন হলো হার্ভার্ড কলেজের আন্তঃকলেজ ক্রীড়া দলের নাম। এই দলসমূহ এনসিএএ ডিভিশন I পর্যায়ে প্রতিযোগিতা করে। ২০১৩ সাল পর্যন্ত, হার্ভার্ডে নারী ও পুরুষ মিলিয়ে ৪২টি ডিভিশন I আন্তঃকলেজীয় ভার্সিটি ক্রীড়া দল ছিল, যা দেশের যেকোনো এনসিএএ ডিভিশন I প্রতিষ্ঠানের তুলনায় সর্বাধিক। অন্যান্য আইভি লীগ প্রতিষ্ঠানগুলোর মতো, হার্ভার্ডও ক্রীড়া বৃত্তি প্রদান করে না।
হার্ভার্ডে ক্রীড়া কার্যক্রম শুরু হয় ১৭৮০ সালে, যখন দ্বিতীয় বর্ষের শিক্ষার্থীরা নবাগতদের কুস্তি প্রতিযোগিতার আহ্বান জানায়, এবং হেরে যাওয়া দলকে রাতের খাবার দিতে হয়। ১৮৫২ সালে চিরপ্রতিদ্বন্দ্বী ইয়েলের বিরুদ্ধে ঐতিহাসিক নৌকা বাইচ প্রতিযোগিতার মাধ্যমে হার্ভার্ড আমেরিকান আন্তঃকলেজ ক্রীড়ার অগ্রভাগে উঠে আসে। তাদের ফুটবল দল আধুনিক ফুটবলের রূপদানে গুরুত্বপূর্ণ ভূমিকা রাখে এবং তারা প্রথম কংক্রিট স্টেডিয়াম, স্কোরবোর্ড, জার্সি নম্বর এবং সংকেত ব্যবস্থার মতো নানা মৌলিক ধারণার প্রচলন করে।
ওয়াইসিটি৫২৯

ওয়াইসিটি৫২৯ একটি পরীক্ষামূলক, অ-হরমোনজাত পুরুষদের জন্মনিয়ন্ত্রণ ওষুধ, যা ইউরচয়েস থেরাপিউটিকস দ্বারা উদ্ভাবিত। এটি ভিটামিন এ সংকেত প্রক্রিয়ায় যুক্ত একটি নিউক্লিয়ার রিসেপ্টর, রেটিনয়িক অ্যাসিড রিসেপ্টর আলফা (আরএআর-α)-এর একটি নির্বাচনী প্রতিপক্ষ হিসেবে কাজ করে। আরএআর-α রোধ করে ওয়াইসিটি৫২৯ শুক্রাণু উৎপাদন ব্যাহত করে এবং সাময়িক বন্ধ্যাত্ব সৃষ্টি করে।
ওয়াইসিটি৫২৯ মূলত রেটিনয়িক অ্যাসিড রিসেপ্টর আলফা (আরএআর-α) লক্ষ্য করে, যা শুক্রাণু উৎপাদনের জন্য অপরিহার্য ভিটামিন এ সংকেত প্রক্রিয়ায় গুরুত্বপূর্ণ ভূমিকা রাখে। এটি আরএআর-α কে নির্দিষ্টভাবে দমন করে, যার ফলে শুক্রাণু কোষের বৃদ্ধি ও পরিপক্বতা বন্ধ হয়ে যায়, তবে শরীরের অন্যান্য ভিটামিন এ-নির্ভর কার্যক্রমে এর কোনো প্রভাব পড়ে না।
পুরুষ ইঁদুরদের ওপর পরিচালিত প্রাক-ক্লিনিকাল পরীক্ষায়, ওয়াইসিটি৫২৯ গর্ভধারণ প্রতিরোধে ৯৯% কার্যকারিতা দেখায়। ওষুধের জন্মনিয়ন্ত্রণ প্রভাব সম্পূর্ণরূপে উল্টানো সম্ভব হয়েছে, এবং বন্ধ্যাত্ব অবসানের চার থেকে ছয় সপ্তাহের মধ্যে প্রজনন ক্ষমতা ফিরে এসেছে। এই গবেষণায় উল্লেখযোগ্য কোনো পার্শ্বপ্রতিক্রিয়া দেখা যায়নি। একই ধরনের ফলাফল অ-মানব প্রাইমেটদের উপর পরিচালিত গবেষণাতেও দেখা গেছে, যেখানে মাত্র দুই সপ্তাহের ডোজিং-এর পর শুক্রাণুর সংখ্যা উল্লেখযোগ্যভাবে কমে যায় এবং চিকিৎসা বন্ধ করার পর স্বাভাবিক প্রজনন ক্ষমতা ফিরে আসে।
২০২৩ সালের ডিসেম্বর মাসে যুক্তরাজ্যে প্রথম ধাপের একটি ক্লিনিকাল ট্রায়াল শুরু হয়, যা কোয়োটিয়েন্ট সায়েন্সেস পরিচালনা করে। এতে ওয়াইসিটি৫২৯ এর বিভিন্ন মাত্রার একক মৌখিক ডোজের নিরাপত্তা, সহনশীলতা, ফার্মাকোকাইনেটিক ও ফার্মাকোডাইনামিক প্রভাব পরীক্ষা করা হয় ১৬ জন সুস্থ পুরুষ স্বেচ্ছাসেবকের ওপর। প্রাথমিক ফলাফলে দেখা গেছে ওষুধটি ভালোভাবে সহ্য হয়েছে এবং কোনো গুরুতর পার্শ্বপ্রতিক্রিয়া দেখা যায়নি।
এই প্রাথমিক গবেষণার পর ২৮ থেকে ৭০ বছর বয়সী ৫০ জন পুরুষের উপর ২৮ দিনের একটি ট্রায়াল শুরু হয় ওষুধটির কার্যকারিতা ও নিরাপত্তা আরও ভালোভাবে নির্ধারণ করতে। এরপর একটি ৯০ দিনের মধ্যম পর্যায়ের পরীক্ষা ২০২৫ সালের দ্বিতীয় প্রান্তিকে শুরু হওয়ার কথা রয়েছে।
ওয়াইসিটি৫২৯ তৈরি করা হয়েছে মিনেসোটা বিশ্ববিদ্যালয়ের ঔষধ রসায়নবিদ ড. গুন্ডা জর্জ-এর সহায়তায়। এই প্রকল্পটি অর্থায়ন পেয়েছে ন্যাশনাল ইনস্টিটিউটস অব হেলথ এবং মেল কনট্রাসেপটিভ ইনিশিয়েটিভ থেকে। ২০২২ সালে ইউরচয়েস থেরাপিউটিকস $১৫ মিলিয়ন ডলারের সিরিজ এ বিনিয়োগ সংগ্রহ করে, যার মাধ্যমে তারা হরমোন-মুক্ত জন্মনিয়ন্ত্রণ সমাধান উন্নয়নের জন্য কাজ করছে।
জেন আয়ার

জেন আয়ার ( ; মূলত জেন আয়ার: অ্যান অটোবায়োগ্রাফি নামে প্রকাশিত) হল ইংরেজ লেখিকা শার্লট ব্রন্টির রচিত একটি উপন্যাস । এটি তার ছদ্মনাম "কারার বেল"-এর অধীনে ১৯শে অক্টোবর ১৮৪৭ লন্ডনের স্মিথ, এল্ডার অ্যান্ড কোং দ্বারা প্রকাশিত হয়েছিল।  প্রথম আমেরিকান সংস্করণটি পরের বছর নিউ ইয়র্কের হার্পার অ্যান্ড ব্রাদার্স দ্বারা প্রকাশিত হয়েছিল। "জেন আয়ার" একটি গঠনগত উপন্যাস যেটি এর একই নামের নায়িকার অভিজ্ঞতা অনুসরণ করে, এর মধ্যে রয়েছে নায়িকার প্রাপ্তবয়স্ক হওয়ার অভিজ্ঞতা এবং থর্নফিল্ড হলের চিন্তাশীল মালিক মিঃ রচেস্টারের প্রতি তার ভালোবাসা। 
এই উপন্যাসটি গদ্যকাহিনীতে বিপ্লব এনে দেয়, প্রথমবারের মতো এটি মূল চরিত্রের নৈতিক ও আধ্যাত্মিক বিকাশের উপর আলোকপাত করে একটি অন্তরঙ্গ প্রথম-পুরুষ আখ্যানের মাধ্যমে, যেখানে কর্ম এবং ঘটনাগুলি একটি মনস্তাত্ত্বিক তীব্রতা দ্বারা রঞ্জিত হয়। শার্লট ব্রন্টিকে "ব্যক্তিগত চেতনার প্রথম ইতিহাসবিদ" এবং মার্সেল প্রুস্ট এবং জেমস জয়েসের মতো লেখকদের সাহিত্যিক পূর্বপুরুষ বলা হয়। 
এই বইটিতে সামাজিক সমালোচনার উপাদান রয়েছে যার মূলে খ্রিস্টীয় নৈতিকতার তীব্র ধারণা রয়েছে এবং জেনের ব্যক্তিস্বাতন্ত্র্যবাদী চরিত্র ও উপন্যাসটি শ্রেণী, যৌনতা, ধর্ম এবং নারীবাদের বিষয়গুলিকে যেভাবে উপস্থাপন করে তার কারণে অনেকেই এটিকে তার সময়ের চেয়ে এগিয়ে থাকা উপন্যাস বলে মনে করেন। "জেন আয়ার", জেন অস্টেনের "প্রাইড অ্যান্ড প্রেজুডিসের" পাশাপাশি, সবচেয়ে বিখ্যাত রোমান্টিক উপন্যাসগুলির মধ্যে একটি। এটিকে ইংরেজি ভাষার অন্যতম সেরা উপন্যাস হিসেবে বিবেচনা করা হয়, এবং ২০০৩ সালে এটি বিবিসি দ্য বিগ রিড জরিপে ব্রিটেনের দশম সর্বাধিক প্রিয় বই হিসেবে স্থান পায়।
আবু আল-আব্বাস আল-নাহাওয়ান্দি

আবু আল-আব্বাস আল-নাহাওয়ান্দি (ফার্সি: ابوالعباس نهاوندی মৃত্যু ১০১০), পুরো নাম আহমদ ইবনে মুহাম্মদ ইবনে ফাদল আল-নাহাওয়ান্দি, ছিলেন দশম শতাব্দীর একজন মুসলিম সুফি মরমী যিনি ইরানের নাহাভান্দ-এ বাস করতেন। তিনি সুফিবাদের অনুসারীদের মধ্যে একজন বিশ্বস্ত আধ্যাত্মিক সঙ্গী এবং ইসলামী রহস্যবাদের একজন অভিজ্ঞ প্রবীণ হিসেবে পরিচিত। নাহাওয়ান্দি ছিলেন শিরাজের বাবা কুহি এর সঙ্গী।
আবু আল-আব্বাস আল-নাহাওয়ান্দি দশম শতাব্দীতে নাহাওয়ান্দ এ জন্মগ্রহণ করেন।
তার জন্ম সাল জানা যায়নি, তবে বলা হয়েছে দশম শতাব্দীর শেষার্ধে। তিনি বুইদ শাসক 'আদুদ আল-দাওলা এর সমসাময়িক ছিলেন। নাহাওয়ান্দি পরবর্তীতে তার আধ্যাত্মিক যাত্রা সম্পন্ন করার জন্য অস্থায়ীভাবে বাগদাদ চলে যান।
নাহাওয়ান্দি শেখ জাফর খালিদীরও শিষ্য হন, যিনি পরবর্তীতে বাগদাদের জুনায়েদের শিষ্য ছিলেন। নাহাওয়ান্দি বাবা কুহিরও একজন ভালো বন্ধু ছিলেন, এবং তারা একসাথে অনেক কথাবার্তা বলতেন। তিনি তার জীবনের বারো বছর তপস্যায় অতিবাহিত করেছিলেন। নাহাওয়ান্দির কীর্তি এবং অলৌকিক ঘটনাগুলি পরবর্তী সুফি মরমীগণ উল্লেখ করেছেন, যেমন আবদুল্লাহ আনসারী, নিশাপুরের আত্তার এবং আব্দুর রহমান জামি' তাদের জীবনীমূলক রচনায়।
আবু আল-আব্বাস আল-নাহাওয়ান্দি একাদশ শতাব্দীর গোড়ার দিকে মারা যান। তাঁর মৃত্যুর তারিখ সম্পূর্ণরূপে জানা যায়নি, তবে কিছু পণ্ডিত বলেছেন যে তিনি ১০১০ সালে মারা গেছেন। তাকে নাহাওয়ান্দ এর দর্ব শেখ পাড়ায় সমাহিত করা হয়েছিল।
কাজর আমলে নাহাওয়ান্দির সমাধির উপর একটি সমাধি নির্মিত হয়েছিল। এটি একটি চতুর্ভুজাকার ভবন যার আয়তন ৩৯ বর্গমিটার এবং উচ্চতা ৩.৫ মিটার। একসময় ভবনটি তীর্থস্থান ছিল, তবে সাম্প্রতিক সময়ে এটি জরাজীর্ণ এবং অবহেলিত হয়ে পড়েছে। পরবর্তীতে ভবনটি ২০১৫ সাল পর্যন্ত বন্ধ ছিল, যখন সংস্কার কাজ সম্পন্ন হয়। সংস্কারের পর, সমাধিসৌধটি পুনরায় খুলে দেওয়া হয় এবং দর্শনার্থীদের প্রবেশের অনুমতি দেওয়া হয়। বর্তমানে এটি ইরানের একটি জাতীয় ঐতিহ্যবাহী স্মৃতিস্তম্ভ।
নেদারল্যান্ডসের মসজিদের তালিকা

নেদারল্যান্ডস-এর মসজিদসমূহের তালিকা নিচে দেওয়া হল। ২০১০ সালের হিসাব অনুযায়ী, নেদারল্যান্ডস এ ৪৫৩টি মসজিদ রয়েছে।
আবু মুহাম্মদ আল-জুওয়াইনি

আল-জুওয়াইনি, আবদুল্লাহ ইবনে ইউসুফ ইবনে আবদুল্লাহ ইবনে ইউসুফ ইবনে মুহাম্মাদ ইবনে হাইয়ুয়া, রুকনউদ্দিন আবু মুহাম্মদ আল-তাই আল-সিনবিসি আল-নায়সাবুরি আল-শাফিঈ আল-আশ’আরি বা আবু মুহাম্মাদ জুওয়াইনি ( পরিচিত ), খোরাসানে অবস্থিত একজন সুন্নি পণ্ডিত ছিলেন। তিনি একজন শীর্ষস্থানীয় আইনজ্ঞ ( "ফকীহ" ), আইনগত তাত্ত্বিক ( "উসূলি" ), আরবি ব্যাকরণবিদ, ( "নাহবী" ), কুরআনের ব্যাখ্যাকারী ( "মুফাসসির" ) এবং ধর্মতত্ত্ব, সাহিত্য ও হাদীসের পণ্ডিত ছিলেন। তিনি মহান ইমাম আল-হারামাইন আল-জুওয়াইনির পিতা ছিলেন।
তিনি আধুনিক উত্তর-পূর্ব ইরানের জুওয়াইন গ্রামে জন্মগ্রহণ করেন। সেখানেই বেড়ে ওঠেন এবং তাঁর পিতা ইউসুফ বিন আবদুল্লাহ, আবি ইয়াকুবের অধীনে সাহিত্য পাঠ করেন। তিনি নাইসাবুরে আবু আল-তাইয়্যিব আল-সু'লুকির কাছে এবং মারভেতে আবু বকর আল-কাফফাল আল-মারওয়াজির কাছে শাফেয়ী আইনশাস্ত্র অধ্যয়ন করেন। তিনি আবু নু'আইম আল-ইসফাহানি, ইবনে মাহমিশ, আবু আল-হুসাইন ইবনে বিশরান এবং অন্যান্যদের কাছ থেকেও হাদিস শিখেছিলেন।
তিনি তার তীব্র শিক্ষাজীবনের পর নিশাপুরে স্থায়ীভাবে বসবাস শুরু করেন এবং হিজরি ৪০৭ সালে ফতোয়া জারি, শিক্ষকতা এবং বিতর্ক শুরু করেন। তিনি তাঁর একনিষ্ঠ ইবাদত এবং তাঁর পণ্ডিতদের সমাবেশের মহান মর্যাদা, মহিমা এবং আন্তরিকতার জন্য জনপ্রিয় হয়ে ওঠেন।
তার বিখ্যাত শিক্ষার্থীরা তাদের সময়ের শ্রেষ্ঠ পণ্ডিত হয়ে ওঠেন। তাদের মধ্যে উল্লেখযোগ্য হলেন:
আবু মুহাম্মদ আল-জুওয়াইনি বর্ণনা করেছেন যে, তিনি একবার স্বপ্নে নবী ইউসুফকে দেখেছিলেন। তিনি ইউসুফের পা চুম্বন করতে চান, কিন্তু ইউসুফ তাকে সম্মান দেখিয়ে বাধা দেন। তাই ইমাম ইউসুফের পায়ের গোড়ালিতে চুম্বন করেছিলেন। আবু মুহাম্মদ আল-জুওয়াইনি বলেন: "আমি এর অর্থ এইভাবে ব্যাখ্যা করেছি যে আমি যা রেখে যাব তাতে আশীর্বাদ এবং সম্মান থাকবে।" ইবনে আল-সুবকি মন্তব্য করেছিলেন: "তার পুত্রের (আল-জুওয়াইনি) চেয়ে বড় আশীর্বাদ এবং সম্মান আর কী হতে পারে!" 
তিনি ১০৪৬ সালে মারা যান।
আবু সালিহ আল-মুআযযিন বলেন: "আমি আবু মুহাম্মদকে তার জানাজায় গোসল দিলাম। যখন আমরা তাকে কাফনে জড়িয়ে নিচ্ছিলাম, তখন আমি তার ডান হাতটি বাহুর কাছে চাঁদের মতো উজ্জ্বল দেখতে পেলাম। আমি হতবাক হয়ে গেলাম, তারপর নিজেকে বললাম: এটি তার ফতোয়ার বরকত।"
আল-সাবুনি তিনি বলেন, " যদি শায়খ আবু মুহাম্মদ বনি ইসরাইলের মধ্যে জন্মগ্রহণ করতেন, তাহলে তারা তার অসাধারণ গুণাবলি আমাদের কাছে প্রচার করত। তিনি তাদের গর্ব হতেন।"
ইবনে আসাকির তার মামা, ইমাম আবু আল কাসিমের পুত্র `আব্দুল ওয়াহিদ ইবনে আব্দুল করিম আল-কুশায়রি থেকে বর্ণনা করেন: "তার যুগে আমাদের [আশ'আরী এবং শাফেঈ] ইমাম এবং আমাদের সাহাবীদের মধ্যে যাচাইকারী আলেমরা তার মধ্যে এতটাই পরিপূর্ণতা এবং উচ্চ যোগ্যতা দেখতে পেতেন যে তারা বলতেন: যদি এটা বিশ্বাস করা জায়েজ হত যে আল্লাহ আমাদের যুগে অন্য একজন নবী পাঠিয়েছেন, তাহলে তিনি ছাড়া অন্য কেউ হত না।"
জেন আইয়ার (১৯৯৭ সালের চলচ্চিত্র)

জেন আইয়ার হল লন্ডন উইকেন্ড টেলিভিশন দ্বারা নির্মিত ১৯৯৭ সালের একটি ব্রিটিশ টেলিভিশন চলচ্চিত্র, যা প্রথম আইটিভিতে সম্প্রচারিত হয় এবং এতে সামান্থা মর্টন প্রধান ভূমিকায় অভিনয় করেন। এটি ১৮৪৭ সালে রচিত শার্লট ব্রন্টের একই নামের উপন্যাসের একটি রূপান্তর। 
গল্পের এই সংস্করণটি মিসেস রিডের মাঝামাঝি দৃশ্য, জেনের সাথে রিভার্সের সম্পর্ক এবং মাদেইরাতে জেনের পিতামহের সম্পত্তি থেকে উত্তরাধিকারসূত্রে প্রাপ্ত অংশ বাদ দেওয়ার জন্য বিশেষভাবে উল্লখযোগ্য। এটি যুক্তরাজ্যে মূলত ৯ মার্চ ১৯৯৭ সালে আইটিভিতে প্রদর্শিত হয়েছিল এবং মার্কিন যুক্তরাষ্ট্রে ১৯ অক্টোবর ১৯৯৭ সালে এএন্ডই-টিভিতে প্রদর্শিত হয়েছিল। মাঝে মাঝে ITV3-তে এই চলচ্চিত্রের পুনরাবৃত্তি করা হয়।
আহমদ খানসারি

হাজ সেয়্যেদ আহমদ খানসারি (১৮৯১–১৯৫০/৫১) ছিলেন একজন বিশিষ্ট শিয়া ইসলামি ফকীহ (ধর্মশাস্ত্রবিদ)। তিনি সৈয়দ ইউসুফ খানসারির পুত্র ছিলেন।
তিনি ২৪শে আগস্ট, ১৮৯১ (১৮ই মহরম ১৩০৯ হিজরি ) খানসার শহরের এক ধর্মীয় পরিবারে জন্মগ্রহণ করেন। তিনি খানসারে গণিত, প্রাথমিক বিজ্ঞান এবং মাদ্রাসার পাঠ গ্রহণ করেন। পড়াশোনা চালিয়ে যাওয়ার জন্য তিনি ইসফাহানে যান। তার শিক্ষকদের মধ্যে ছিলেন তার বড় ভাই আয়াতুল্লাহ সাইয়েদ হাসান খানসারি, সাইয়েদ মুহাম্মদ সাদিক ইসফাহানি, মোল্লা আবদুল করিম গাজি এবং মির্জা মুহাম্মদ আলি তোয়সেরকানি। তিনি চিকিৎসাবিদ্যা, পদার্থবিদ্যা, বীজগণিত, জ্যামিতি, জ্যোতির্বিদ্যা, দর্শন, আইন, অধিবিদ্যা এবং অধিবিদ্যায় বিশেষজ্ঞ ছিলেন। আয়াতুল্লাহ হায়েরির আমন্ত্রণে কোম সেমিনারি প্রতিষ্ঠার পর, হাজী সাইয়্যেদ আহমদ খানসারি ইসফাহান থেকে কোম সেমিনারিতে শিক্ষকতা করার জন্য চলে যান। সেখানে থাকাকালীন, তাকে একজন উচ্চ ডিগ্রিধারী শিক্ষক হিসেবে বিবেচনা করা হত। কোম সেমিনারিতে তিনি ধর্মতত্ত্ব, দর্শন এবং গণিত পড়াতেন। তার কিছু ছাত্র যেমন আয়াতুল্লাহ হোসেইন আলী মোনতাজেরি, তার কাছ থেকে এসব জটিল বিষয় শিখেছিলেন, তবে অধিকাংশ ছাত্র তার কাছ থেকে ফিকহ (ইসলামী আইন) শিখতেন। ১৩৭০ হিজরিতে ( গ্রেগরিয়ান ক্যালেন্ডার : ১৩ অক্টোবর, ১৯৫০ - ১ অক্টোবর, ১৯৫১), যখন হাজ ইয়াহিয়া সাজাদি মারা যান, তখন তিনি আয়াতুল্লাহ বোরুজেরদীর অনুরোধে তেহরানে যান। তেহরানে তিনি সাইয়েদ আজিজুল্লাহ মসজিদে অবস্থান করেন।
তার আরবি ভাষায় লেখা ১৪টি খণ্ডে ""জামে'উল মাদারেক ফী শারহে মোখতাসারে নাফি"" নামে একটি বই রয়েছে। এই বইটির সবচেয়ে উল্লেখযোগ্য দিক হলো দাবা খেলার ক্ষেত্রে শিয়া দৃষ্টিভঙ্গির নতুন ব্যাখ্যা। যখন আয়াতুল্লাহ খোমেনি দাবা খেলার স্বাধীনতার উপর ফতোয়া দেন,তখন শিয়া ফকিহদের মধ্যে বিতর্ক শুরু হয়। কারণ ১০০০ বছরেরও বেশি সময় ধরে শিয়া সম্প্রদায়ে দাবা খেলা নিষিদ্ধ ছিল। আয়াতুল্লাহ খোমেনি তার ফতোয়ার জন্য জামেউল মাদারেকের কথা উল্লেখ করেছিলেন। এর ফলে শিয়া মুসলিমদের মধ্যে ১০০০ বছর পর দাবা খেলা হালাল হিসেবে গণ্য হয়। তার আরও কিছু বই প্রকাশিত হয়েছে বলে দাবি করা হয়। তবে এগুলো তার মৃত্যুর পর তার ইচ্ছার বিরুদ্ধে প্রকাশিত হয়। তাই কেউ কেউ মনে করেন, এই বইগুলো মূল সংস্করণ থেকে পরিবর্তিত হয়েছে।
তিনি ১৩৪২ হিজরি সালের (১৯৬৩ খ্রিস্টাব্দ) ঘটনায় অন্য ফকিহদের সাথে অংশ নেন। তেহরান বাজারে একটি বিক্ষোভের সময় পুলিশ ও নিরাপত্তা কর্মকর্তাদের গুলিতে তিনি আহত হন। আয়াতুল্লাহ বোরুজেরদীর মৃত্যুর পর, ইরান এবং অন্যান্য দেশের অনেক মুসলমান তাকে উল্লেখ করে এবং তাদের ধর্মীয় নেতা হিসেবে তাকে নির্বাচিত করে। তাঁর বৈজ্ঞানিক জনপ্রিয়তা সকলের কাছে স্পষ্ট ছিল এবং নাজাফের আইনশাস্ত্রবিদরা তাঁকে সম্মান করতেন।
বাইবেল এবং কুরআন উভয় স্থানেই উল্লেখিত ব্যক্তিদের তালিকা

বাইবেল এবং কোরআন এ অনেক চরিত্রের মিল রয়েছে। তাদের অনেকের নাম উল্লেখ করা হয়েছে, আবার অনেককে কেবল উল্লেখ করা হয়েছে। এই নিবন্ধটি বাইবেল এবং কোরআন উভয় ক্ষেত্রেই নাম বা উল্লেখ করা ব্যক্তিদের একটি তালিকা।
সারাহ, হাগার, সিপ্পোরা, এলিজাবেথ, রাফায়েল, কয়িন ও হাবিল, কোরাহ, ইউসুফের ভাইয়েরা, পোটিফার এবং তার স্ত্রী, ইভ, জোচেবেদ, স্যামুয়েল, নূহের পুত্র এবং নূহের স্ত্রী-এর উল্লেখ আছে, কিন্তু কোরআনে তাদের নাম নেই।
ইসলামিক ঐতিহ্য অনুসারে, এই ব্যক্তিদের নিম্নলিখিত নাম দেওয়া হয়েছে:
তৃতীয় আহমেদ

তৃতীয় আহমেদ ( , "আহমেদ- ইস আলিস" ; 30 ডিসেম্বর 1673১ জুলাই ১৭৩৬) ছিলেন অটোমান সাম্রাজ্যের সুলতান এবং সুলতান চতুর্থ মেহমেদের (শাসনকাল ১৬৪৮-১৬৮৭) পুত্র। তার মা ছিলেন গুলনুস সুলতান, যার আসল নাম ছিল ইভমানিয়া ভোরিয়া, যিনি একজন জাতিগত গ্রীক ছিলেন। তিনি ডোব্রুজার হ্যাসিওগ্লু পাজারসিকে জন্মগ্রহণ করেন। ১৭০৩ সালে তার ভাই দ্বিতীয় মুস্তফা (১৬৯৫-১৭০৩) এর সিংহাসন ত্যাগের পর তিনি সিংহাসনে আরোহণ করেন। নেভসেহিরলি দামাত ইব্রাহিম পাশা এবং সুলতানের কন্যা ফাতমা সুলতান (প্রাক্তনের স্ত্রী) ১৭১৮ থেকে ১৭৩০ সাল পর্যন্ত সরকার পরিচালনা করেছিলেন, যে সময়কালকে "টিউলিপ যুগ" বলা হয়।
তৃতীয় আহমেদের রাজত্বের প্রাথমিক দিনগুলিতে, জানিসারিদের শান্ত করার জন্য উল্লেখযোগ্য প্রচেষ্টা করা হয়েছিল। তবে, যে জানিসারিরা তাকে সুলতানিতে উন্নীত করেছিল, তাদের সাথে মোকাবিলা করার ক্ষেত্রে আহমেদের কার্যকারিতা সীমিত ছিল। আহমেদ যাকে নিযুক্ত করেছিলেন গ্র্যান্ড উজিরে আওরলুলু আলী পাশা, প্রশাসনিক বিষয়ে মূল্যবান সহায়তা প্রদান করেছিলেন এবং কোষাগারের জন্য নতুন ব্যবস্থা বাস্তবায়ন করেছিলেন। তিনি প্রতিদ্বন্দ্বী দলগুলোর বিরুদ্ধে আহমেদের সংগ্রামে তাকে সমর্থন করেছিলেন এবং সরকারকে স্থিতিশীলতা প্রদান করেছিলেন। আহমেদ ছিলেন একজন আগ্রহী পাঠক, ক্যালিগ্রাফিতে দক্ষ এবং ইতিহাস ও কবিতায় জ্ঞানী।
জেবুন নেসা মসজিদ

জেবুন নেসা মসজিদ একটি শহুরে মসজিদ, যা ঢাকা, বাংলাদেশ-এর উপকণ্ঠে আশুলিয়া এলাকায় অবস্থিত। এই মসজিদটি একটি স্থাপত্য প্রকল্প, যা সায়কা ইকবাল মেঘনার তত্ত্বাবধানে স্টুডিও মরফোজেনেসিস দ্বারা নকশা করা হয়েছে। ২০২৩ সালে নির্মাণ সম্পন্ন হওয়া এই মসজিদটি ৬০৬০ বর্গফুট জায়গা জুড়ে বিস্তৃত এবং এটি একটি স্থানীয় টেক্সটাইল কারখানার মালিকের প্রয়াত মায়ের স্মরণে নির্মিত। মসজিদটি "টাইম" ম্যাগাজিনের ‘দ্য ওয়ার্ল্ডস গ্রেটেস্ট প্লেসেস অব ২০২৫’ তালিকায় স্থান পায়। এর মাধ্যমে এটি টাইম ম্যাগাজিনের তালিকায় স্থান পাওয়া প্রথম বাংলাদেশি স্থাপত্য নিদর্শন হিসেবে স্বীকৃতি পায়। 
এই মসজিদটির নির্মাণকাজের উদ্যোগ নেন জমির মালিক ও আইডিএস গ্রুপের ব্যবস্থাপনা পরিচালক ইদ্রিস শাকুর, যিনি তাঁর প্রয়াত মা জেবুন নেসার স্মরণে এবং তাঁর মালিকানাধীন ফ্যাশন ফোরাম লিমিটেড শিল্পপ্রতিষ্ঠানের শ্রমিকদের জন্য একটি প্রশান্তির স্থান গড়ে তুলতে এটি নির্মাণ করেন। ২০২২ সালে এর নির্মাণকাজ আনুষ্ঠানিকভাবে শুরু হয়। মসজিদটির নকশা করেছেন সায়কা ইকবাল মেঘনা, এবং নির্মাণ সম্পন্ন হয়েছে ২০২৩ সালে স্টুডিও মরফোজেনেসিস-এর মাধ্যমে।
মসজিদটি গোলাপি রঙের কংক্রিট দিয়ে তৈরি করা হয়েছে, যা আশপাশের রুক্ষ শিল্প এলাকার পরিবেশকে নরম করে এবং বাংলার মুঘল স্থাপত্যে ব্যবহৃত ঐতিহ্যবাহী টেরাকোটার রঙের প্রতিফলন ঘটায়। বাইরের অংশে লাল সিমেন্ট ও ভাঙা ইট দিয়ে মোজাইক ধাঁচের মেঝে ও ঢালু পৃষ্ঠ তৈরি করা হয়েছে। মসজিদটি একটি হ্রদের কিনারায় অবস্থিত এবং এটি একটি উঁচু ভিত্তির ওপর নির্মিত, যা বন্যা থেকে রক্ষার জন্য প্রাচীন বাংলার মাচান ঘর নির্মাণের ধারায় অনুপ্রাণিত। এটি একটি বর্গাকার ভিত্তির ওপর নির্মিত, যার মাঝখানে একটি গোলাকার নামাজঘর। চারটি বদ্ধ বাগান আলো এবং বাতাস প্রবাহের জন্য আলোর কোর্ট হিসেবে কাজ করে। মসজিদের এই চতুষ্কোণ কাঠামোর কেন্দ্রে একটি বিশাল পাতলা গম্বুজ রয়েছে।
পারম্পরিক মসজিদের তুলনায়, এখানে কিবলার দেয়ালে একটি প্রশস্ত খোলা খিলান আছে, যা পাশের জলাধারের দৃশ্য উপস্থাপন করে। একটি স্বচ্ছ কাঁচের মিহরাব ভেতরের অগভীর পানির ওপর দিয়ে আলো প্রতিফলিত করে। একটি অর্ধচন্দ্রাকৃতি মাঝতলা রয়েছে, যা নারীদের নামাজের জন্য নির্ধারিত এবং একটি ভাস্কর্যখচিত পাক ঘুর্ণায়মান সিঁড়ি দিয়ে পৌঁছানো যায়, যা একটি ছাতিম গাছকে ঘিরে তৈরি। অজুখানায় ফিরোজা রঙের মোজাইক মেঝে রয়েছে এবং এখানে ল্যান্ডস্কেপিংয়ের জন্য পুনর্ব্যবহৃত পানি ব্যবহার করা হয়, যা একটি পরিবেশবান্ধব চক্র তৈরি করে।
স্থাপত্য নান্দনিকতার জন্য জেবুন নেসা মসজিদ টাইম ম্যাগাজিন-এর ‘ওয়ার্ল্ডস গ্রেটেস্ট প্লেসেস অব ২০২৫’-এ অন্তর্ভুক্ত হয়। এর মাধ্যমে এটি টাইম ম্যাগাজিনের তালিকায় স্থান পাওয়া প্রথম বাংলাদেশি স্থাপত্য নিদর্শন হিসেবে স্বীকৃতি পায়।
প্রথম আবদুল মজিদ

প্রথম আবদুল মজিদ ( 
, প্রথম "আব্দুলমেসিদ"
<nowiki>;</nowiki> ২৫ এপ্রিল ১৮২৩ – ২৫ জুন ১৮৬১) ছিলেন অটোমান সাম্রাজ্যের ৩১তম সুলতান । তিনি ১৮৩৯ সালের ২ জুলাই তার পিতা দ্বিতীয় মাহমুদের স্থলাভিষিক্ত হন। তাঁর রাজত্বকাল সাম্রাজ্যের অঞ্চলগুলির মধ্যে জাতীয়তাবাদী আন্দোলনের উত্থানের জন্য উল্লেখযোগ্য ছিল।
আব্দুল মজিদের সবচেয়ে বড় কৃতিত্ব ছিল তার সিংহাসনে আরোহণের পর তানজিমাত ফরমান জারি করা, যা তার তৎকালীন পররাষ্ট্রমন্ত্রী ও সদরে আজম মোস্তফা রশিদ পাশা দ্বারা প্রস্তুত করা হয়েছিল, যা ১৮৩৯ সালে কার্যকরভাবে অটোমান সাম্রাজ্যের পুনর্গঠন শুরু করে। আব্দুল মেসিদ ছিলেন একজন নম্র স্বভাবের রাজা, যিনি সাব্লাইম পোর্টকে তার সংস্কার প্রকল্পের জন্য প্রয়োজনীয় স্বায়ত্তশাসন প্রদান করেছিলেন। তানজিমাত (পুনর্গঠন) এর অন্যতম প্রধান লক্ষ্য ছিল সাম্রাজ্যের অভ্যন্তরে ক্রমবর্ধমান জাতীয়তাবাদী আন্দোলন বন্ধ করার জন্য বাজরাদের মধ্যে অটোমানবাদকে উৎসাহিত করা, কিন্তু অমুসলিম এবং অ-তুর্কিদের অটোমান সমাজে আরও পুঙ্খানুপুঙ্খভাবে একীভূত করার জন্য নতুন আইন এবং সংস্কার সত্ত্বেও, দীর্ঘমেয়াদে, আন্দোলনটি ব্যর্থ হয়।
আব্দুল মেসিদ পশ্চিম ইউরোপের প্রধান শক্তিগুলির সাথে, বিশেষ করে যুক্তরাজ্য এবং ফ্রান্সের সাথে জোট গঠন করেন, যারা রাশিয়ার বিরুদ্ধে ক্রিমিয়ান যুদ্ধে অটোমান সাম্রাজ্যের সাথে লড়াই করেছিল। ১৮৫৬ সালের ৩০ মার্চ প্যারিস কংগ্রেসের সময়, অটোমান সাম্রাজ্যকে আনুষ্ঠানিকভাবে ইউরোপের কনসার্টের অন্তর্ভুক্ত করা হয়। আব্দুল মজিদ হঠাৎ যক্ষ্মা রোগে মারা যান এবং তার সৎ ভাই আব্দুল আজিজ তার স্থলাভিষিক্ত হন।
দাগাতির

বিশপ সাঘাতির বা দাঘাতির বা দাগাতির হলেন একজন বাইজেন্টাইন বিশপ যিনি সম্রাট হেরাক্লিয়াসের রাজত্বকালে বসবাস করতেন। সম্রাট হেরাক্লিয়াসের কাছে নবী মুহাম্মদের চিঠির কথা জানতে পেরে তিনি ইসলাম ধর্ম গ্রহণ করেন।
তিনি ইসলামে ধর্মান্তরিত হওয়ার ঘোষণা দেওয়ার পরপরই চার্চম্যানদের হাতে তাকে হত্যা করা হয়।
যখন রসূল মুহাম্মদ-এর বার্তা হেরাক্লিয়াসের কাছে সঙ্গী দাহিয়া বিন খলিফা-এর কাছে পৌঁছে, তখন হেরাক্লিয়াস বার্তায় কী লেখা আছে তা পরীক্ষা করার জন্য রসূলের একজন আত্মীয়কে তার কাছে আনার নির্দেশ দেন। সেই সময়, এটি ঘটেছিল যে আবু সুফিয়ান বিন হারব (যিনি তখনও ইসলাম গ্রহণ করেননি) গাজা শহরে বাণিজ্য সফরে ছিলেন, তাই তারা তাকে হেরাক্লিয়াসের কাছে নিয়ে আসেন এবং তিনি তাকে জিজ্ঞাসাবাদ করতে শুরু করেন।
ভ্রমণকারীর উপর নির্ভরতা

উমদাত আস-সালিক ওয়া 'উদ্দাত আন-নাসিক ( "ভ্রমণকারীর নির্ভরতা এবং উপাসকের হাতিয়ার", যা সাধারণত এর সংক্ষিপ্ত শিরোনাম "ভ্রমণকারীর উপর নির্ভরতা" বা রিলায়েন্স অব দ্য ট্র্যাভেলার নামেও পরিচিত) হল শাফেয়ী ইসলামী আইনশাস্ত্রের মাযহাবের জন্য ফিকহের একটি ধ্রুপদী ম্যানুয়াল। মূল লেখাটির লেখক হলেন ১৪ শতকের পণ্ডিত শিহাবুদ্দিন আবু আল-আব্বাস আহমদ ইবনে আন-নাকিব আল-মিসরি (হিজরী ৭০২-৭৬৯ / ১৩০২-১৩৬৭ খ্রিস্টাব্দ)। আল-মিসরি তার রচনাটি ইমাম নওয়াবী এবং ইমাম আবু ইসহাক আস-শিরাজীর পূর্ববর্তী শাফেয়ী রচনাগুলির উপর ভিত্তি করে রচনা করেছিলেন, এবং শিরাজীর আল-মুহাযদাব ("দ্য রেয়ারফ্যাকশন") ও নওয়াবীয়ের মিনহাজ আত-তালিবিন ("দ্য সিকারস রোড") এর উপসংহার অনুসরণ করেছিলেন।
সম্প্রতি ১৯৯১ সালে রিলায়েন্স অব দ্য ট্র্যাভেলার প্রথম আদর্শ ইসলামী আইনি তথ্যসূত্র হয়ে ওঠে যা ইংরেজিতে (অথবা কোনো ইউরোপীয় ভাষায়) অনূদিত হয় এবং মিশরের আল-আজহার বিশ্ববিদ্যালয় কর্তৃক প্রত্যয়িত হয়।
১৯৯১ সালে আমেরিকান মুসলিম পণ্ডিত নুহ হা মিম ক্যাল্লার কর্তৃক ""উমদাত আস-সালিক"" ইংরেজিতে অনুবাদ করা হয় এবং এটি আল-আজহার বিশ্ববিদ্যালয় কর্তৃক প্রত্যয়িত ইউরোপীয় ভাষায় একটি আদর্শ ইসলামিক আইনি তথ্যসূত্রের প্রথম অনুবাদ হয়ে ওঠে। অনুবাদটিতে ইংরেজি বর্ণমালার অক্ষর অনুসারে শিরোনামযুক্ত ২৬টি বিভাগ রয়েছে, যেমন- বই A, বই B, বই C, ইত্যাদি।
A থেকে C বইগুলিতে কেলার কর্তৃক সংকলিত ফিকহের নির্দেশিকা তৈরির জন্য ভূমিকামূলক উপাদান রয়েছে। "D থেকে O" বইগুলি আল-মিসরির মূল রচনার সাথে সামঞ্জস্যপূর্ণ, এগুলো "লেখকের ভূমিকা" দিয়ে শুরু হয়েছে। বই P থেকে O পর্যন্ত আটটি ছোট গ্রন্থে ব্যক্তিগত নীতিশাস্ত্র, চরিত্র এবং ঐতিহ্যবাহী ইসলামী সুফিবাদের মতো বিষয়গুলি সম্পর্কে আলোকপাত করা হয়েছে এবং আল-গাজ্জালীর "ইহিয়া' উলুম আল-দীন" এবং নওয়াবীর "রিয়াদ আস-সালিহীনের" মতো বিখ্যাত ধ্রুপদী গ্রন্থগুলি অন্তর্ভুক্ত করা হয়েছে। বই W-তে বিস্তৃত নোট এবং পরিশিষ্ট রয়েছে, বই X-এ সমগ্র গ্রন্থে উল্লিখিত শত শত ব্যক্তির থাম্বনেইল জীবনী রয়েছে এবং বই Y এবং Z-এ একটি গ্রন্থপঞ্জি এবং সূচীপত্র দিয়ে এটি শেষ করা হয়েছে।
বইটির কিছু অংশ অনূদিত ছিল না (যদিও মূল আরবি লেখাটি অপরিবর্তিত রয়েছে), কারণ ক্যাল্লার সেগুলোকে আধুনিক সমাজের জন্য অপ্রাসঙ্গিক বলে মনে করেছিলেন। এই অংশগুলিতে দাসত্ব সম্পর্কিত একটি বিভাগ রয়েছে, যেখানে দাস এবং তাদের প্রভুদের অধিকার এবং কর্তব্য বর্ণনা করা হয়েছে, পাশাপাশি কিছু ছোট বিভাগ যেমন, সোনা ব্যবহার করে পাত্র মেরামত করার বিষয়ে আলোচনা রয়েছে।